Diari Oficial de la Generalitat Valenciana


Sumari del DOGV 4654, del 19-12-2003 (2003/13889)

RESOLUCIÓ de 16 de desembre de 2003, de la Direcció General de Personal Docent, de la Conselleria de Cultura, Educació i Esport, per la qual se cita les persones interessades en el procediment administratiu de referència a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4654

Data del DOGV
:   19-12-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/13102


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 16 de desembre de 2003, de la Direcció General de Personal Docent, de la Conselleria de Cultura, Educació i Esport, per la qual se cita les persones interessades en el procediment administratiu de referència a comparéixer en la via jurisdiccional. [2003/X13513]
  
Mitjançant Resolució del director general de Personal de 5 de novembre de 2002 (DOGV núm. 4.377, de 13 de novembre), es va citar als interessats en el procediment contenciós administratiu núm. 2/1162/2002, interposat per Manel Garcia Grau contra la Resolució del director general de Personal de 15 de maig de 2002, per la qual es fa pública l'adjudicació definitiva de destinacions convocades per la Resolució de 15 d'octubre de 2001, a comparéixer davant el Tribunal Superior de Justícia de la Comunitat Valenciana en el termini de 9 dies.
  
Posteriorment, la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, mitjançant Interlocutòria núm. 250/03, de 28 de març de 2003, va declarar la incompetència del Tribunal per al coneixement del recurs presentat per Manel García Grau, per correspondre als Jutjats Contenciosos Administratius de València.
  
Finalment, el Jutjat Contenciós Administratiu núm. 8 de València, en rebredel Tribunal Superior de Justícia l'expedient administratiu, ha requerit a esta unitat administrativa a fi de notificar als possibles interessats que el recurs contenciós administratiu ha sigut remés a l'esmentat Jutjat i a comunicar la data i hora assenyalades per a la vista (27 de gener de 2004 a les 11.30 hores) així com a citar novament als interessats al procediment descrit.
  
És per això que es procedix novament a citar els interessats a l'expedient que a continuació es descriu
  
Recurrent: Manel García Grau.
  
Interessats: els adjudicataris de llocs vacants en centres públics d'educació infantil, primària, educació especial i primer cicle d'educació secundària obligatòria en instituts d'educació secundària i col·legis públics dependents de l'àmbit de gestió de la Conselleria de Cultura, Educació i Esport, en el concurs de trasllats convocat per Resolució de 15 d'octubre de 2001 de la Direcció General de Personal de la Conselleria de Cultura i Educació.
  
Descripció: recurs contenciós administratiu interposat contra la Resolució de 15 de maig de 2002, de la Direcció General de Personal, per la qual es fa pública l'adjudicació definitiva de destinacions convocades per la citada Resolució de 15 d'octubre de 2001 (DOGV núm. 4.254, de 22 de maig).
  
Referència del tribunal: recurs contenciós administratiu núm. 480/03 € Procediment Abreujat (abans Recurs 02/1162/2002 de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana).
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa i en compliment del requeriment del Jutajat Contenciós Administratiu núm. 8 de València, s'acorda citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma deguda, dirigit a l'esmentat Jutjat. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.